CELEX: C2004/094/52
Language: da
Date: 2004-04-17 00:00:00
Title: Sag C-75/04: Anmodning om præjudiciel afgørelse forelagt ved dom afsagt den 11. februar 2004 af Hof van Beroep te Antwerpen i sagen Ministerie van Financiën mod 1. …, 2. Hendrik Hanssens, 3. Rudi Verhoeven, 4. World Wide Shipping and Forwarding, 5. ….

17.4.2004   
            
            
               DA
            
            
               Den Europæiske Unions Tidende
            
            
               C 94/24
            
         Anmodning om præjudiciel afgørelse forelagt ved dom afsagt den 11. februar 2004 af Hof van Beroep te Antwerpen i sagen Ministerie van Financiën mod 1. …, 2. Hendrik Hanssens, 3. Rudi Verhoeven, 4. World Wide Shipping and Forwarding, 5. ….
   (Sag C-75/04)
   (2004/C 94/52)
   Ved dom afsagt den 11. februar 2004, indgået til Domstolens Justitskontor den 17. februar 2004,
   har Hof van Beroep te Antwerpen i sagen Ministerie van Financiën mod 1. …, 2. Hendrik Hanssens, 3. Rudi Verhoeven, 4. World Wide Shipping and Forwarding, 5. …, forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               Skal der med henblik på beregningen af toldskyld i henhold til artikel 201 ff. i EF-toldkodeksen (Rådets forordning (EØF) nr. 2913/92 (1) af 12. oktober 1992) — i tilfælde, hvor T1-dokumenter, der er udstedt med henblik på udførsel til forskellige lande af et parti ikke-fællesskabsvarer (her tekstilvarer/T-shirts) under transit, ikke er blevet berigtiget, idet den manglende berigtigelse skyldes, at dokumenterne først blev unddraget toldtilsynet — tages hensyn til den første overtrædelse, det vil sige unddragelsen fra transit, eller skal der tages hensyn til den kronologisk set efterfølgende overtrædelse, der består i, at T1-dokumenterne ikke blev berigtiget, eller med andre ord, opstår toldskylden over for en anmelder, der handler i god tro for så vidt angår det forhold, at T1-dokumenterne ikke er berigtiget som følge af den forudgående unddragelse fra transit – hvori anmelderen på ingen måde var involveret — i henhold til EF-toldkodeksens artikel 203, stk. 1, og artikel 215, stk. 1, eller i henhold til EF-toldkodeksens artikel 204, stk. 1, og artikel 215, stk. 3?
            
         
               2.
            
            
               Kan anmelderen stadig påberåbe sig de garantier, der er omhandlet i EF-toldkodeksens artikel 222, hvis artikel 204, stk. 1, og artikel 215, stk. 3, finder anvendelse, såfremt anmelderen konfronteres med, at T1-dokumenter, som han har udstedt, ikke er berigtiget som følge af en forudgående svigagtig udtagelse fra transit af ikke-fællesskabsvarer (her tekstilvarer), hvori anmelderen ikke var involveret, eller med andre ord finder EF-toldkodeksens artikel 222, der bl.a. henviser til den generelle regel i kodeksens artikel 203 — i forhold til hvilken anvendelsen af kodeksens artikel 204 er en mere specifik regel — anvendelse sammen med EF-toldkodeksens artikel 204, stk. 1, og artikel 215, stk. 3?
            
         
      (1)  EFT L 302 af 19.10.1992, s. 1.